
Előterjesztést készítette: Polgármesteri Hivatal / Kiss Imre hatósági irodavezető
Előterjesztés elkészítésének időpontja: 2016. január 14.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. január 21-én tartandó munkaterv szerinti ülésére

2. napirendhez

Tárgy:
Tájékoztató a 2015. év IV. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2015. év IV. negyedévére vonatkozóan.
Kérjük a beszámoló szíves elfogadását.
…/2016. (I. 21.) ÖKT határozati javaslat

Sülysáp Város Önkormányzatának Képviselő-testülete a 2015. év IV. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2016. január 14.

Horinka László s.k.
dr. Tóth Krisztina

polgármester
jegyző
BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2015. IV. negyedévi döntésekről
I. Önkormányzati segély
A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. A rendeletben meghatározásra kerültek a települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön jogosultsági feltételei. A Képviselő-testület felhatalmazása alapján átruházott hatáskörben a támogatások megállapításáról 2015. március 1. napjától a polgármester dönt. 

Polgármesteri hatáskörben 2015. IV. negyedévében, települési lakásfenntartási támogatás 58 háztartás esetében került megállapításra, (havi összege: 197.305,- Ft) ami maradéktalanul a közműszolgáltatók felé került átutalásra (Ökovíz, Émász, Főgáz). 

Települési krízistámogatásban 58 család részesült, erre a célra a fenti időszakban 337.500,- Ft került kifizetésre. Átlagosan, támogatási esetenként 5.820,- Ft krízistámogatásban részesülnek a rászorulók. Két esetben a kérelem elutasításra került a kérelmezők jövedelmi helyzete és a kérelem megalapozatlansága miatt. 

December hónapban 49 rászoruló kérelmére, természetbeni ellátásként, tűzifa került kiszállításra. A rászoruló családok öt mázsa tűzifa támogatásban részesültek. A kiszállításról a TÁVÜSZ Kft gondoskodott a telephelyén felhalmozott fából, a fa Sülysáp közterületeiről került kivágásra, begyűjtésre.  

Települési támogatásként 1.000.000,- Ft összegben karácsonyi csomag kiosztásra került sor december hónapban.  A támogatottak körébe a hivatal szociális nyilvántartása alapján 350 rászoruló család tartozik.  A 350 db karácsonyi csomag megvásárlásáról és kiosztásáról a Sülysáp Környéki Szociális Szolgáltató családgondozói gondoskodtak még karácsony előtt.  

Polgármesteri hatáskörben a fenti időszakban települési létfenntartási támogatás 6 háztartás esetében került megállapításra, havi rendszerességgel, egy éven keresztül, 45.000,- Ft összegben. A helyszínen készült környezettanulmány és fényképfelvétel minden esetben alátámasztotta a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban közeli hozzátartozó halála miatt 1 esetben került sor, a nehéz élethelyzetbe került, ezért időszakosan létfenntartási gonddal küzdő kérelmező részére. A temetési költségek rendezésére visszatérítendő támogatás formájában 12 hónapos részletre, kamatmentes kölcsön került megállapításra. A kölcsön összege a helyben szokásos legolcsóbb temetés költségéig terjed, erre a célra 100.000,- Ft került kifizetésre. 

A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján hetenkénti gyakorisággal, szükség esetén azonnal döntött a támogatások odaítéléséről, melynek során figyelemmel volt arra, hogy azokban az esetekben, ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért (egy esetben született ilyen döntés). A családgondozók a segélyezett családdal együtt vásárolták meg a szükséges élelmiszereket, majd számlákkal elszámoltak az önkormányzat felé. 

II. Közterület-használati engedély
A Polgármester átruházott hatáskörében hozott döntései 2015. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
1db közterület használati engedély alkalmi árusításra (fenyőfa) és 1 db közterületen parkolásra került kiadásra.
III. Közútkezelői hozzájárulás

Az önkormányzat kezelésében lévő közutak nem közlekedési célú igénybevételéhez szükséges közútkezelői hozzájárulás kiadására az elmúlt negyedévében 7 esetben került sor, melyről átruházott hatáskörben a jegyző döntött.
IV. Egyéb, önkormányzati vagyont érintő döntések

Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5 § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

· A 170/2015. (XI.26) ÖKT határozat alapján a DS Építőipari Kft 2015. december 10-én kelt szerződés alapján megvásárolta a 0406/28 hrsz.-ú ingatlant 

· 85/2015/Z.(V.21) ÖKT határozat alapján Várszegi Csaba és Várszegi-Dósa Melinda 2015. október 8-án kelt szerződés alapján megvásárolta a 4550/141 hrsz.-ú ingatlant 

· 80/2015/Z.(V.21) ÖKT határozat alapján Dósa Dániel és Dósa Dánielné 2015. október 8-án kelt szerződés alapján megvásárolta a 4550/190 hrsz.-ú ingatlant 

· 79/2015/Z.(V.21) ÖKT határozat alapján Kecser István és neje 2015. december 11-én kelt szerződés alapján értékesítette a 0431/4 hrsz.-ú ingatlant Sülysáp Város Önkormányzata részére 

· 154/2013.(XI.21) ÖKT Vaprezsán Ferenc 2015. december 10-én kelt szerződés alapján megvásárolta a 2348 hrsz.-ú ingatlant. 

Sülysáp, 2016. január 14.

Horinka László s.k.
dr. Tóth Krisztina s.k.

polgármester
jegyző

